前有線姐仔「杰寧公主」潘杰寧早前接受叱咤903《公子會》訪問，同三位主持森美、劉翁、火火分享自己同五任男友拍拖嘅經歷。早幾年離開咗有線，做過OL，去埋英國Working Holiday，潛咗水一段時間嘅「杰寧公主」，近日因為參與Viu TV世界盃節目，又浮返上水，回歸幕前。
杰寧公主話以前細個拍拖，人哋追佢、對自己好就接受咗，愛自己多過男友。不過轉頭又話，對住現任男友都會鬧佢：「你成日喺度買波鞋，你有冇諗過攞啲錢買個袋俾我㗎？」睇嚟「愛自己多啲」呢家嘢，都係三歲定八十㗎喇！
網民話，主持之一嘅火火冇乜出聲，因為「講都費事」喎！
對上嗰個點分手？杰寧公主：「其實係我識咗而家呢個，俾佢發現咗！」真實對白！
森美：「你都傾向騎牛搵馬㗎喎！經常越位喎你！」、「你有試過幾多個係騎牛搵馬㗎？」真實對白！
早前Viu TV轉播世界盃賽事，世界盃節目中成日都會見到杰寧。
杰寧早在有線年代已做開體育節目，而家做返老本行啫！